**Emätinhuuhtelu** tarkoittaa emättimen huuhtelemista, tyypillisesti vedellä, johon on mahdollisesti sekoitettu kemikaaleja. Emätinhuuhtelua ei suositella, koska siitä voi olla terveyshaittoja. Se häiritsee emättimen normaalia bakteerikantaa ja emättimen omaa puhdistumismekanismia.

Huuhtelu yhdynnän jälkeen ei ole tehokas ehkäisykeino.

Terveyshaitat
-------------

Huuhtelupussi. Kuvan peräruiskeneula pitäisi kuitenkin vaihtaa emätinneulaan (kuvassa alavasemmalla), joka on pidempi ja jossa on sivusuuntaisia reikiä.
Emätinhuuhtelua ei suositella, koska siihen liittyy terveysongelmia, kuten kohdunkaulan syöpä, sisäsynnytintulehdus, endometriitti ja kohonnut seksitautien riski.

Monien terveydenhoidon ammattilaisten mukaan emätinhuuhtelu on vaarallista, koska se häiritsee sekä vaginan normaalia bakteerikasvustoa että vaginan normaalia puhdistumismekanismia ja voi aiheuttaa tai levittää tulehduksia. Huuhtelu voi myös aiheuttaa seuraavia raskauden ongelmia kohdunulkoinen raskaus, matala syntymäpaino, ennenaikainen synnytysvaiheen alkaminen, ennenaikainen synnytys, ja kohtutulehdus sekä vakavia gynekologisia seurauksia, kuten kohdunkaulan syöpä, sisäsynnytintulehdus, endometriitti, bakteerivaginoosi ja kohonnut seksitautien riski, mm. HIV.. Bakteerivaginoosi on yhteydessä haitaillisiin seurauksiin raskaudelle ja lisääntyneeseen seksitautien riskiin. Siksi Yhdysvaltain terveys- ja sosiaaliministeriö suosittelee voimakkaasti olemaan huuhtelematta emätintä, mainiten useita riskejä. Säännöllinen huuhtelu vedellä voi johtaa pH-epätasapainoon ja aiheuttaa emätininfektioita, kuten hiivatulehdus.

Antiseptiset huuhteluaineet voivat vahingoittaa emättimen bakteeritasapainoa ja aiheuttaa tulehduksia.

Tutkimuksen mukaan säännöllisesti emätintään huuhtelevat naiset saivat useammin kohdunulkoisen raskauden, tulehduksia ja alipainoisia lapsia kuin naiset, jotka tekivät sitä harvoin tai eivät koskaan.

Yleisyys
--------

Rochesterin yliopiston tutkimuksessa vuonna 1995 Yhdysvalloissa yli puolet afroamerikkalaisista naisista ja 21 % valkoisista naisista huuhteli vaginaansa säännöllisesti, minkä vuoksi edellisillä oli useammin bakteerivaginoosi.

Ehkäisy
-------

Vaginahuuhtelu yhdynnän jälkeen vähentää raskauden riskiä arviolta 30 %. Kondomi vähentää riskiä 98 %. Huuhtelu vie työntää siemennesteen syvemmälle vaginaan lisäten raskauden riskiä.

Alapesu
-------

Gynekologi Jatta Rautkorven mukaan riittää tehdä alapesu haalealla vedellä, yleensä 1-2 kertaa päivässä. Jos käyttää pesuainetta, se voi nostaa emättimen pH-arvoa, mikä voi aiheuttaa kutinaa, kirvelyä ja liiallista valkovuotoa. Itse emätintä ei pidä huuhdella eikä suihkuttaa vettä sen sisälle, vaan emätin puhdistuu valkovuodolla.

Viitteet
--------

1. ↑  Marian Rengel: *Encyclopedia of birth control*, s. 65. Phoenix, Ariz: Oryx Press, 2000. Teoksen verkkoversio.
2. ↑  B. H. Cottrell: An updated review of evidence to discourage douching..  *MCN: The American Journal of Maternal/Child Nursing*, maalis-huhtikuu 2010, 35. vsk, nro 2, s. 102–7; quiz 108–9. PubMed:20215951. doi:10.1097/NMC.0b013e3181cae9da.
3. 1 2  Moises Velasquez-Manoff: What's in Your Vagina? A healthy microbiome, hopefully. *Slate*.  11.1.2013.
4. ↑  B. H. Cottrell: An Updated Review of Evidence to Discourage Douching.  *MCN: The American Journal of Maternal/Child Nursing*, 2010, 35. vsk, nro 2, s. 102–107; quiz 107–9.
5. ↑  WebMD article on the causes of yeast infections, including douching  31.10.2011. Women.webmd.com.
6. 1 2 3 4  N. Seppa: Douching associated with pregnancy risk.  *Science News*, 2.1.1999, 155. vsk, nro 1, s. 7. doi:10.2307/4011204. Artikkelin verkkoversio.  Arkistoitu 26.9.2012. (Arkistoitu – Internet Archive)
7. ↑  Donna Baird ja Clarice Weinberg: NIH Study: Among Women Who Want to Get Pregnant, Douching May Delay Conception.  *American Journal of Public Health*, Kesäkuu 1996. Artikkelin verkkoversio. Viitattu 12.7.2019.  (Arkistoitu – Internet Archive)
8. ↑  Trussell J: *Contraceptive Technology*. toimittaneet Hatcher RA, Trussell J, Nelson AL, Cates W, Kowal D, Policar M, luku: Contraceptive Efficacy, laitos: Twentieth Revised Edition. New York NY: Ardent Media, 2011. Teoksen verkkoversio.
9. ↑  Emättimen kutinan tai kirvelyn syy löytyy yleensä turhasta päivittäisestä tavasta, sanoo gynekologi (tilaajille) *Helsingin Sanomat*.  10.4.2019.

Katso myös
----------

* Suolihuuhtelu